দীর্ঘ আড়াই দশক আপনাদের সাথে কাজ করেছি। বিভিন্ন সভা-সমিতি ও জনসভায় যোগদান করেছি ও বক্তৃতা করেছি। আমার আগমনে লাখো লোকের সমাবেশ দেখে মুগ্ধ হয়েছি। পিন-পতন নীরবতায় ভাষণ দিয়েছি। এসব লক্ষণ- আড়াই দশকে এলাকায় আমাদের আওয়ামী লীগ দলটিকে নার্সারি করারই ফসল। এ সকল সভাসমাবেশে আপনাদের বক্তব্য আমি শুনেছি। আমি আপনাদের সাথে বিভিন্ন আলোচনায় এবং সভা-সমিতিতে একাধিকবার বলেছিলাম- আমি মাদারীপুর-৩ নির্বাচনি এলাকায় পরপর ৪ বার সংসদ সদস্য নির্বাচিত হয়েছি এবং এলাকায় বর্তমানে আওয়ামী লীগ নেতা-কর্মীরা সুসংগঠিত-সুশৃঙ্খল। তাই আমি আপনাদের মধ্য থেকে নতুন নেতৃত্ব সৃষ্টির কথা বলেছিলাম। কিন্তু এরপরও নেতাকর্মীদের একাধিক ফোরামের দাবি এবং আপনার হজ থেকে ফেরার পর নেতাকর্মীদের যে উত্তেজনা এবং চাহিদার পরিপ্রেক্ষিতে আমার মনে হয়েছে- শেষবারের মতো নির্বাচনে আমাকে হয়তো যেতে হতে পারে। যাহোক, আমি দীর্ঘদিন দলমত-নির্বিশেষে জনগনের সমর্থন-ভালবাসা, সহযোগিতা পেয়েছি- তার কৃতজ্ঞতাস্বরূপ আমার প্রতিষ্ঠিত শিক্ষা প্রতিষ্ঠানের নামে, শিক্ষা প্রতিষ্ঠানের পক্ষ থেকে এ এলাকার সম্মানিত ব্যক্তিবর্গের মধ্যে কিছু উপহার সামগ্রী বিতরণের সিদ্ধান্ত নেই- যা শুধু পৌর এলাকায় বিতরণ করা হয়েছে। বাকি উপহার সামগ্রী প্রস্তুত আছে- যা নির্বাচনের পর বিতরণের জন্য অপেক্ষায় আছে। পরিবর্তিত পরিস্থিতিতে কী প্রক্রিয়ায় শিক্ষা প্রতিষ্ঠানের পক্ষ থেকে এ উপহার বিতরণ করা যায়- এ ব্যাপারে আপনাদের মতামত কাম্য। উপহার সামগ্রী বিতরণের বিষয়টি থানা আওয়ামী লীগ কমিটির সভায় উত্থাপন করে তাদের মতামত নেয়া যেতে পারে। সামগ্রিক বিষয়টি নেতাদের জানানোর লক্ষ্যে এ চিঠির কপিও তাদের মধ্যে সরবরাহ করা যায়।